
«Κύριε Πρόεδρε σας ευχαριστώ πάρα πολύ για τη θερμή σας υποδοχή. 
Πρώτα απ' όλα θα ήθελα να σας παρουσιάσω το δώρο μου, ένα μικρό συμβολικό δώρο, το οποίο απεικονίζει το παραδοσιακό κορεατικό πουγκί ευημερίας. 
Βεβαίως η Ελλάδα έχει πολύ μακρόχρονη ιστορία και ανεπτυγμένο πολιτισμό και εμείς στην Κορέα έχουμε αναπτύξει και εμείς τα δικά μας. Είναι αυτό το πουγκί το οποίο είναι συμβολικό για την ευημερία και καλή τύχη. Είναι ένα πουγκί το οποίο έχει παραδοσιακά κατασκευαστεί από έναν καλλιτέχνη.
Εύχομαι ολόψυχα στην Ελλάδα και στη Βουλή των Ελλήνων και προσωπικά σε εσάς κύριε Πρόεδρε, υγεία και ευτυχία. Το πουγκί αυτό έχει δημιουργηθεί με ελληνικό μοτίβο και τα ελληνικά σύμβολα. 
Κύριε Πρόεδρε, ετοίμασα και ένα μικρό άλλο δώρο, το οποίο είναι το Τζίνσενγκ της Κορέας (ένα παραδοσιακό βότανο γνωστό ως η «ρίζα της ζωής»), της της καλύτερης ποιότητας.
Εύχομαι υγεία ούτως ώστε να διαδραματίσετε αυτόν τον σημαντικό ρόλο στη χώρα σας. 
Χαίρομαι ιδιαίτερα που έχω την ευκαιρία να συναντηθώ μαζί σας. Θα ήθελα να τονίσω το γεγονός ότι η συνάντηση αυτή πραγματοποιείται σε αυτή τη σημαντική χρονιά κατά την οποία συμπληρώνονται τα 65 έτη από τη σύναψη των διπλωματικών σχέσεων ανάμεσα στις δύο χώρες.
Και σας ευχαριστώ ακόμη για την θερμή υποδοχή σας στο αεροδρόμιο τόσο αργά το βράδυ. Επιπλέον, θέλω να ευχαριστήσω τον Αντιπρόεδρο κύριο Πλακιωτάκη, ο οποίος μας υποδέχθηκε  σήμερα στο Μνημείο του Αγνώστου Στρατιώτη, όπου καταθέσαμε στεφάνι.
Κύριε Πρόεδρε, πληροφορήθηκα ότι έχετε εκλεγεί βουλευτής επί δώδεκα συνεχείς θητείες και αναδειχθήκατε Πρόεδρος της Βουλής με συντριπτική πλειοψηφία τόσο από την Κυβέρνηση, όσο και από την Αντιπολίτευση. Θα ήθελα να σας εκφράσω τον σεβασμό μου για την ενωτική σας ηγεσία και την προσδοκία, ότι θα διαδραματίσετε σημαντικό ρόλο στην περαιτέρω ενίσχυση των σχέσεων μεταξύ των κοινοβουλίων των χωρών μας. 
Η Κορέα και η Ελλάδα έχουν μακροχρόνια φιλία και ιστορικούς δεσμούς. Στη μνήμη του κορεατικού λαού η Ελλάδα κατέχει ξεχωριστή θέση ως μία χώρα, στην οποία οφείλουμε βαθιά ευγνωμοσύνη. Μας συνδέουν δεσμοί αίματος, αφού κατά τη διάρκεια του πολέμου της Κορέας η Ελλάδα απέστειλε περισσότερους από 10.000 στρατιώτες για την υπεράσπιση της χώρας μας. Και παρ’ ότι μέχρι τότε δεν είχαν ακόμη συναφθεί οι διπλωματικές σχέσεις ανάμεσα μας. Θα ήθελα, λοιπόν, να σας εκφράσω δια ζώσης την αιώνια ευγνωμοσύνη εκ μέρους του λαού και της κυβέρνησης και του κοινοβουλίου μας, στον ελληνικό λαό και στην Βουλή των Ελλήνων.  
Θα ήθελα με την ευκαιρία αυτή δια ζώσης να σας εκφράσω την αιώνια ευγνωμοσύνη εκ μέρους του λαού, της κυβέρνησης και του Κοινοβουλίου μας, στον ελληνικό λαό και τη Βουλή των Ελλήνων. 
 Θα ήθελα να τονίσω το γεγονός ότι η Ελλάδα για τους Κορεάτες τιμάται ιδιαίτερα ως λίκνο του πολιτισμού και της δημοκρατίας. 
Και ένα άλλο γεγονός που πρέπει να τονιστεί είναι ότι στο σύστημα εκπαίδευσής μας έχουν συμπεριληφθεί οι ελληνικές ιστορίες και μυθολογίες, τις οποίες όλοι οι Κορεάτες μαθαίνουν από μικρή ηλικία. Έχουνε ένα σεβασμό προς το πολιτισμό σας. Τον τελευταίο καιρό έχει αναδειχθεί μία ταινία, κινηματογραφική ταινία, με τον τίτλο "Οδύσσεια", έχει αγαπηθεί τόσο πολύ στην Κορέα, ούτως ώστε μέχρι στιγμής ο αριθμός των θεατών έχει ανέβει σε 12 εκατομμύρια. 
Απ' ό,τι έχω πληροφορηθεί, ευτυχώς, για τις δύο χώρες μας, από την πλευρά της Κορέας γνωστοποιήθηκε ο πολιτισμός μας μέσω των προϊόντων ίσως στην ελληνική κοινωνία: τα αυτοκίνητα και τα είδη ηλεκτρικά είδη χρήσης του σπιτιού και διάφορα άλλα προϊόντα τα οποία γνωστοποιούνται τελευταία. 
Οι δύο χώρες μας συνεχίζουν να διευρύνουν σταθερά την οικονομική συνεργασία, στηριζόμενες στους μακροχρόνιους δεσμούς φιλίας που τις ενώνουν. Είναι, σήμερα είναι ναυτιλιακή ισχύ της Ελλάδας, η οποία διαθέτει τον μεγαλύτερο εμπορικό στόλο στον κόσμο από πλευράς πλοιοκτησίας, συνδυάζεται με την κορυφαία τεχνογνωσία της Κορέας στην ναυπηγική βιομηχανία, δημιουργώντας μία σταθερή και αμοιβαία επωφελή σχέση συνεργασίας.» 
Θα ήθελα να σας πληροφορήσω, κύριε Πρόεδρε, πως η Κορέα επενδύει πολύ χρόνο και κεφάλαιο για την ανάπτυξη τεχνητής νοημοσύνης και διάφορες άλλες υψηλές τεχνολογίες, συμπεριλαμβανομένων τη ναυπηγική και την αμυντική τεχνολογία. 
Τα τελευταία χρόνια η συνεργασία μας επεκτείνεται σε τομείς όπως τα φιλικά προς το περιβάλλον πλοία και τα πλοία αυτόνομης ναυσιπλοΐας. Θα εκτιμούσα ιδιαίτερα το ενδιαφέρον και την στήριξή σας, ώστε να μπορέσουμε να διευρύνουμε περαιτέρω τις ευκαιρίες συνεργασίας σε νέους τομείς, όπως η αμυντική βιομηχανία και άλλοι στρατηγικοί κλάδοι του μέλλοντος. 
Τον καιρό της αβεβαιότητας που διανύουμε σε όλο τον κόσμο, πιστεύω ότι η συνεργασία μας σε αυτούς τους τομείς που μόλις ανέφερα θα μπορούσε να προσφέρει και στις δύο χώρες ένα πλεονέκτημα, στρατηγικό πλεονέκτημα. 
Πιστεύω ότι αυτή η μελλοντική μας συνεργασία είναι εφικτή, βάσει της ήδη επιτυχημένης συνεργασίας μας στους τομείς της ναυπηγικής και της ναυτιλίας. Θα μπορέσουμε να την επεκτείνουμε σε στρατηγικούς τομείς, υπό την ηγεσία σας, κύριε Πρόεδρε. 
Θεωρώ ιδιαίτερα ενθαρρυντικό το γεγονός ότι οι κοινοβουλευτικές ανταλλαγές μεταξύ των δύο χωρών μας έχουν εντατικοποιηθεί το τελευταίο διάστημα. Μεταξύ άλλων, μέσω των αμοιβαίων επισκέψεων των Προέδρων των Ομάδων Φιλίας κατά το περασμένο και το τρέχον έτος.
Μέχρι σήμερα, δεν έχει πραγματοποιηθεί η επίσημη επίσκεψή σας στη Δημοκρατία της Κορέας. Θα ήταν ιδιαίτερη τιμή και χαρά για εμάς να σας υποδεχθούμε στην χώρα μας στο προσεχές μέλλον. 
Για άλλη μια φορά θα ήθελα να σας ευχαριστήσω για τη θερμότατη υποδοχή που ετοιμάσατε σε εμένα και την αντιπροσωπεία μας. Με την ευκαιρία, θα ήθελα να επαναλάβω την καλύτερη ευχή μας προσωπικά σε εσάς για καλή υγεία και καλή επιτυχία και για την αιώνια ευημερία της Ελληνικής Δημοκρατίας». 



